Van Veelvuldige Sklerose Tot Oorvloedige Seën - Joy! Digital
Johan Jacobs van Go Natural is 'n sakeman wat aan Veelvuldige Sklerose (MS) gely het en wonderbaarlik genees is. Vanjaar is in vele opsigte 'n mylpaal vir hom. JUIG! het by hom gaan kuier om te hoor wat in die nege jaar verloop het sedert ons sy
getuienis die eerste keer gepubliseer het.
Nog 'n geval is Tiaan Swart (28) wat met chroniese moegheidsindroom (CMS) gediag-noseer is. Hy kon net een uur per dag wakker wees, só moeg was hy. Hy is met 'n gesplete verhemelte gebore en moes weens die talle operasies baie antibiotika gebruik.Dit het tot 'n lekkende dermkanaal (leaky gut) gelei en daarom was hy ondervoed. Dit, plus die minderwaardige mo-derne voedsel, het op sy beurt gelei tot slegte tande en wortelkanale en amalgaamstopsels. Die wortelkanale en kwik het sy immuunstelsel só onderdruk dat hy CMS ontwikkel het. Hy het by my uitgekom en van die wortel van die probleem ontslae geraak. Ses weke later, is die energie skielik terug. Nou het hy 'n gesondheidsbesigheid aan die gang en is die eienaar van Canamere, wat hennep-olie (hemp) en ander kruieformules versprei.
Ek het al op 'n Sondagoggend kerke of instellings met 'n gesondheidsboodskap bedien om hulle bewus te maak van hoe ons liggaam se innerlike dokter werk – ons besef nie hoe wonderbaarlik God ons geskape het nie.